钦定古今图书集成/历象汇编/庶征典/第102卷 > 《符瑞图》 > 明
## 钦定古今图书集成/历象汇编/庶征典/第102卷 > 《符瑞图》 > 明

### 太祖洪武七年冬十月广州黑色亘天

按：《广东通志》云云。

### 成祖永乐八年兵器有火光

按《名山藏》，“永乐八年四月庚子，行营刀戟中，夜皆有
火光。”

### 孝宗弘治十七年五色光焰

按《广东通志》：“弘治十七年闰四月，琼州卿云见，见于
郡之西北，五色光焰，经时，黑云拥散。”

### 武宗正德二年秋八月有赤光腾起灵寿河畔

按：《畿辅通志》云云。

### 世宗嘉靖二年火光见

按《福建通志》：“嘉靖二年七月初四夜，火光见东北隅，
良久乃散。”

嘉靖四年，有光五色，见于龙凤山。

按《云南通志》：“嘉靖四年二月，江川有光五色，复见于
龙凤山，至暮乃散。”

嘉靖七年，有气如火光。

按《畿辅通志》：“嘉靖七年四月四日五鼓，有气如火光
龙形，自空至地，直立于西南，数刻方散。”

嘉靖三十七年，五色光见。

按《云南通志》：“嘉靖三十七年四月二十六日，江川县
有光五色，见于就龙山。”

嘉靖四十三年，刀刃有火光。

按《河南通志》：“嘉靖四十三年三月三日午时，归德黑
气昼晦，对面不能辨貌，执枪刀以防不虞，刃头皆有
火光。至次日天明，始复旧。”

### 神宗万历二十五年鄞县丁祭烛光相交

按：《浙江通志》云云。

万历二十六年八月，祥光发于圣殿。

按《常熟县志》云云。

万历四十年，火光见。

按《福建通志》：“万历四十年正月晦，火光见兴化府城
中，光耀异常，是夜四鼓又见。”

### 愍帝崇祯十一年冕山光见戈矛有火光

按《江西通志》：“崇祯十一年冬，馀干冕山夜有光如火，
次年复见。”

按《湖广通志》：“崇祯十一年，流贼薄城下，遍戈矛出，有
火光。”